Det var en kæmpe forløsning, da Christinna Pedersen og Kamilla Rytter Juhl i tredje sæt slog verdensetterne Ayaka Takahashi og Misaki Matsutomo ved Superseries-turneringen. Dermed fik de revanche for nederlaget ved OL-finalen, hvor det japanske par løb med guldet. Den nordjyske damedouble var andenseedede, og de tabte da også første sæt, men kom stærkt tilbage og endte med at afgøre tredje sæt 21-12. Overraskelsen og glæden over sejren var tydelig ved det nordjyske par, som vandt foran 10.000 japanske tilskuere.
Christinna Pedersen og Kamilla Rytter Juhl fik revanche for nederlaget ved OL-finalen, da de søndag morgen vandt over japansk par.